31995D0566
L 322/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 18 декември 1995 година
за временното прилагане на Споразумението под формата на размяна на писма за изменение на Споразумението между Европейската икономическа общност и Социалистическа република Виетнам относно търговията с текстилни изделия и облекла
(95/566/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113, във връзка с член 228, параграф 2, първо изречение от него,
като взе предвид предложението на Комисията,
като има предвид, че Комисията договори от името на Общността Споразумение под формата на размяна на писма за изменение на парафираното на 15 декември 1992 г. Споразумение между Европейската икономическа общност и Социалистическа република Виетнам относно търговията с текстилни изделия и облекла, както е модифицирано с парафираното на 20 декември 1994 г. Споразумение под формата на размяна на писма;
като има предвид, че Споразумението под формата на размяна на писма следва да бъде прилагано на временна основа от 1 януари 1995 г., докато бъдат завършени необходимите за неговото сключване процедури, при условие, че бъде прилагано на реципрочна основа от Социалистическа република Виетнам,
РЕШИ:
Член 1
Споразумението под формата на размяна на писма за изменение на Споразумението между Европейската икономическа общност и Социалистическа република Виетнам относно търговията с текстилни изделия и облекла се прилага на временна основа от 1 януари 1995 г., до неговото формално сключване, при условие, че се прилага на реципрочна основа от Социалистическа република Виетнам.
Тестът на споразумението е приложен към настоящото решение.
Член 2
Настоящото решение се публикува в Официален вестник на Европейските общности.
Съставено в Брюксел на 18 декември 1995 година.